recursal/SuperWikiNEXT-32B huggingface dataset:
**பம்பாய் ஞானம்** *(Bombay Gnanam)* எல்லோராலும் நன்கு அறியப்பட்ட ஒரு நடிகையாவார். மேடை நாடகம், தொலைக்காட்சி, திரைப்படங்கள் என அனைத்து கலை வடிவங்களிலும் இவர் நடித்துள்ளார். ஞானம் பாலசுப்பிரமணியன் என்ற பெயராலும் இவர் அறியப்படுகிறார். 1989 ஆம் ஆண்டு மகாலட்சுமி பெண்கள் நாடகக் குழுமத்தை தொடங்கி ஒரு மேடை நாடகக் கலைஞராக தனது நடிப்பு வாழ்க்கையை இவர் தொடங்கினார்

வாழ்க்கைப் பயணம்
----------------

சுமார் இருபதுக்கும் மேற்பட்ட தமிழ்த் தொலைக்காட்சி தொடர்களில் ஞானம் நடித்துள்ளார். அவற்றில் பிரேமி, கோலங்கள் மற்றும் சிதம்பர இரகசியம் உள்ளிட்ட தொடர்கள் சிலவாகும் ஞானத்திற்கு தமிழக அரசின் கலைமாமணி விருது 2005 ஆம் ஆண்டில் வழங்கப்பட்டது.

திரைப்படங்கள்
-------------

ஞானம் நடித்த சில தமிழ்த் திரைப்படங்கள் பின்வருமாறு:

* *ஆகா*
* *ஏய் நீ ரொம்ப அழகாய் இருக்கே*
* *நள தமயந்தி*
* *ஒரு நாள் ஒரு கனவு*
* *வெயில்*
* அழகிய தமிழ்மகன்
* *ஜிகர்தண்டா*

மேற்கோள்கள்
-----------

1. ↑  "Voice of the woman in mainstream theatre". தி இந்து. 2003-05-23. 2003-10-14 அன்று மூலம் பரணிடப்பட்டது. 2013-11-26 அன்று பார்க்கப்பட்டது.
2. ↑  Lalithasai (2012-05-01). "Women Power: Creating a niche in Tamil theatre". Chennai: The Hindu.. பார்த்த நாள்: 2013-11-26.
3. ↑  "Kalaimamani awards for 123 artists". The Hindu. 2006-02-26.. பார்த்த நாள்: 2013-11-26.
**இத்தாலியக் கால்பந்துக் கூட்டமைப்பு** (**Italian Football Federation** (**FIGC**); இத்தாலியம்: *Federazione Italiana Giuoco Calcio;* **F.I.G.C.**) என்பது இத்தாலியில் கால்பந்தை நிர்வகிக்கும் மேலாண்மை அமைப்பாகும். ஆண்கள் மற்றும் மகளிருக்கான தேசியக் கால்பந்து அணிகளைத் தேர்வு செய்து நிர்வகிப்பது இதன் பொறுப்பாகும். மேலும், இத்தாலிய கால்பந்துக் கூட்டிணைவு மற்றும் இத்தாலியக் கோப்பை ஆகியவற்றை நடத்துவதும் இவ்வமைப்பே ஆகும். இதன் தலைமயகம் ரோம் நகரில் உள்ளது; தொழில்நுட்ப மையம் புளோரன்சு நகரில் உள்ளது. யூஈஎஃப்ஏவின் உருவாக்கத்தின் போது உறுப்பினராக இருந்த அமைப்பாகும்; ஃபிஃபாவில் 1905-இல் உறுப்பினராக இணைந்தது.

சிறப்புகள்/வெற்றிகள்
--------------------

* உலகக்கோப்பை காற்பந்து: 4 முறை (1934, 1938, 1982 மற்றும் 2006)
* ஐரோப்பிய கால்பந்தாட்டப் போட்டி: ஒரு முறை (1968)
* ஒலிம்பிக்சு: ஒரு முறை (1936)
* டாக்டர். கீரோ கோப்பை: இருமுறை (1927-1930, 1933-1935)

வெளியிணைப்புகள்
---------------

* Official site பரணிடப்பட்டது 2013-07-01 at the வந்தவழி இயந்திரம்
* Italy பரணிடப்பட்டது 2018-11-16 at the வந்தவழி இயந்திரம் at FIFA site
* Italy at UEFA site
* Italian calcio பரணிடப்பட்டது 2010-01-22 at the வந்தவழி இயந்திரம் glossary
**சரப்ஜித் சிங்** (Sarabjit Singh) இவர் ஒரு இந்தியாவின் அமிர்தசரஸ் பகுதியை சார்ந்த விவசாயி.
1990 ல் பாகிஸ்தானில் நிகழ்ந்த தொடர் குண்டுவெடிப்பு வழக்கில் குற்றம் சாட்டப்பட்டு தூக்கு தண்டனை விதிக்கப்பட்டு பாகிஸ்தான் சிறையில் 22 ஆண்டுகள் அடைக்கப்பட்டு இருந்தார்.

கருணை மனு
---------

இந்திய - பாகிஸ்தான் எல்லையை கடந்து தவறுதலாக பாகிஸ்தானுக்குள் நுழைந்த அவர் எந்தவித குற்றமும் அற்றவர் என குடும்பத்தார் கோரிய கருணை மனு நிராகரிக்கப்பட்டது.

மரணம்
-----

அஃப்சல் குரு இந்தியாவில் மரண தண்டனை விதிக்கப்பட்ட சூழலில், பாகிஸ்தான் சிறையில் சரப்ஜித் சிங்குக்கு இருந்த மிரட்டல்களை அடுத்து சிறையில் சக கைதிகளால் தாக்கப்பட்டு சிகிச்சை பலனின்றி மே 2 2013 ல் மரணம் அடைந்தார்.

துக்க நிவாரணம்
--------------

சரப்ஜித்தின் மரணத்தையொட்டி பஞ்சாபில் மூன்று நாள்கள் துக்கம் என அறிவிக்கப்பட்டுள்ளது. 
சரப்ஜித் சிங்கின் குடும்பத்துக்கு பஞ்சாப் அரசு சார்பாக ரூ.1 கோடி நிவாரணத் தொகையும், இந்திய பிரதமர் நிவாரண நிதியிலிருந்து ரூ. 25 லட்சம் ரொக்கமும் அளிக்கப்படும் அரசு அறிவித்துள்ளது.

மேற்கோள்கள்
-----------

1. ↑  பாகிஸ்தான் சிறையில் தாக்கப்பட்டு உயிருக்குப் போராடிய சரப்ஜித் சிங் மரணம் தினமணி 03 May 2013
2. ↑  பாகிஸ்தான் சிறையில் தாக்குதலுக்கு உள்ளான சரப்ஜித் சிங் மரணமானார் பி பி சி 2 மே, 2013

வெளி இணைப்புகள்
---------------

* சரப்ஜித் சிங் கைது முதல் இறப்பு வரை நக்கீரன்
[*தொடர்பிழந்த இணைப்பு*]
**பமீலா சாட்டர்ஜி** (*Pamela Chatterrjee*) என்பவர் இந்தியாவின் உத்தராஞ்சல் மாநிலத்தினைச் சார்ந்த எழுத்தாளர் மற்றும் கிராமப்புற ஆர்வலர் ஆவார். இவரது பங்களிப்பாக சுமார் 625,000 ஹெக்டேர் நிலத்தை மீட்டது ஆகும். இவருக்கு நாரி சக்தி விருது வழங்கப்பட்டது. நாரி சக்தி விருது இந்தியாவில் பெண்களுக்கு வழங்கப்படும் மிக உயர்ந்த விருது ஆகும்.

வாழ்க்கை
--------

பமீலா சாட்டர்ஜி 1930 ஆம் ஆண்டு பிறந்தார். சாட்டர்ஜி இந்தியாவின் உத்தராஞ்சல் மாநிலத்தில் குமான் பகுதியில் வசிக்கிறார்.

  

நிலத்தினைப் பண்படுத்தும் திட்டத்தினை, சாட்டர்ஜி உலக வங்கி நிதியுதவியுடன் துவங்கி 4,600 ஹெக்டேர் நிலத்தை மீட்க முடிந்தது. இத்திட்டம் 95 விவசாயிகளுடன் தொடங்கியது ஆனால் இரண்டு ஆண்டுகளில் விவசாயிகளின் எண்ணிக்கை அதிகரித்தது. சம்பந்தப்பட்ட நிலத்தில் அதிக சோடியம் இருந்தது. இந்த மண் உப்புத் தன்மையுடையதாக அறியப்படுகிறது. ஆனால் இங்குப் பயிரிடப்பட்ட நெல் அறுவடை, பாரம்பரிய வயல் விளைச்சலை விட அதிக மகசூல் ஈட்டியது.

இவர் "மலைகளைக் கேளுங்கள்: ஒரு இமாலய இதழ்" எனும் நூலை 2005இல் வெளியிட்டார். 

இவரது, நிலத்தினைப் பண்படுத்தும் திட்டத்தில் சுமார் 10,000 விவசாயிகள் சேர்ந்தனர். இவர்கள் மூலம் 625,000 ஹெக்டேர் நிலம் பண்படுத்தப்பட்டது.

 இந்தியக் குடியரசுத் தலைவர் ராம் நாத் கோவிந்த் சாட்டர்ஜிக்கு நாரி சக்தி விருது வழங்கும் காட்சி
2012ஆம் ஆண்டில் "*தி ஜாமூன் மரம்*" என்ற தலைப்பில் தனது பண்ணை அனுபவங்களை எழுதி புத்தகமாக வெளியிட்டார். இந்த புத்தகத்தில் தனது திட்டத்தை விவரித்து இதனுடன் சம்பந்தப்பட்டவர்களின் நினைவுகளை உள்ளடக்கியதாக எழுதினார். இந்த புத்தகத்தினை ஆன்மீக தலைவர் ரமேஷ் ஓசாவுக்கு அர்ப்பணிக்கப்பட்டது. இந்தப் புத்தகத்தகம் உலக வங்கியின் டெல்லி அலுவலகத்தில் முனைவர் அசோக் கோஸ்லாவால் வெளியிடப்பட்டது.

இவருக்கு 2017ல் நாரி சக்தி விருது வழங்கப்பட்டது. குடியரசுத் தலைவர் மாளிகையில் இந்தியக் குடியரசுத் தலைவரால் இந்த விருது வழங்கப்பட்டது. இந்நிகழ்வின் போது இந்தியப் பிரதமர் நரேந்திர மோதி உடனிருந்தார்.

மேற்கோள்கள்
-----------

 

1. 1 2  India, Government of (2018-03-08), *English: Pamela Chatterjee biog from official twitter feed*, 2020-04-12 அன்று பார்க்கப்பட்டது
2. 1 2  Chatterjee, Pamela; Addor-Confino, Catherine (2005) (in en). *Listen to the mountains: a Himalayan journal*. Viking, Penguin Books India. .
3. 1 2 3  "The Jamun Tree and other stories on the environment by Pamela Chatterjee buy online". *bookstore.teri.res.in*. 2020-04-11 அன்று பார்க்கப்பட்டது.
4. ↑  Chatterjee, Pamela (2012-01-01) (in en). *The Jamun Tree and other Stories on the Environment*. The Energy and Resources Institute (TERI). பன்னாட்டுத் தரப்புத்தக எண்:978-81-7993-440-1. .
5. ↑  "Sarvodaya Ashram". *sashram.org*. 2020-04-11 அன்று பார்க்கப்பட்டது.
[*தொடர்பிழந்த இணைப்பு*]
6. ↑  "Nari Shakti Puraskar - Gallery". *narishaktipuraskar.wcd.gov.in*. 2020-04-11 அன்று பார்க்கப்பட்டது.
**பமுக்கலெ** (*Pamukkale*) வெந்நீரூற்றுகள் துருக்கி நாட்டின் மேற்கே டினிசிலி (Denizli) மாகாணத்தில் அமைந்துள்ளன. யுனெசுக்கோ அமைப்பு இவற்றை உலக பாரம்பரியக் களங்களுள் ஒன்றாக அறிவித்துள்ளது

அமைப்பு
-------

மெண்டிரசு ஆற்றுப்பள்ளத்தாக்கு தான் பமுக்கலெயின் அமைவிடம். இவ்வெந்நீரூற்று 2700 மீட்டர் உயரமும் 600மீ அகலமும் 160மீ உயரமும் கொண்டது. இதிலிருந்து வெந்நீர் வெளியேறுகின்றது. பார்ப்பதற்கு பழுப்பு நிறத்தில் காணப்படும் இது, கால்சியம் கார்பனேட் அதிகளவு கொண்டிருப்பது குறிக்கவேண்டியது. எப்போதுமே இதனுடைய வெப்பநிலை 35 பாகையிலிருந்து 100 பாகை செல்சியசு வரை காணப்படும். இதன் நீர் சுண்ணாம்புக் கலவையை அதிகளவில் கொண்டிருப்பதால், நீர் பாய்ந்து வரும் பகுதிகளில் கனிமப் படிவுப்பாறைகள் (செடிமெண்ட்டரி (sendimentary) பாறைகள்) உருவாகின்றன. இப்பாறைகள் பார்ப்பதற்குப் பனிக்கட்டிகள் போன்றே தோற்றமளிக்கும். இதனை 'பஞ்சுக் கோட்டை' என்று அழைப்பர். மலையிலிருந்து 100மீ அடிப்பாகத்தில் இவை அமைந்துள்ளன.

நோய்களைக் குணமாக்கும் வல்லமை
----------------------------

பமகல பாறைகள்
பமுக்கலெ, 17 நீரூற்றுக்களைக் கொண்டுள்ளது. இவை அனைத்தும் வெவ்வேறு வகையான வெப்பநிலையைக் கொண்டவை. இதில் நீராடினால் நோய்கள் குணமாகும் என ஆராய்ச்சியாளர்கள் தமது ஆய்வில் தெரிவித்துள்ளனர். இதய நோய்கள், குருதிச்சுற்றோட்டச் சிக்கல்கள், உயர்குருதி அமுக்கம், நரம்பு சார்பான நோய்கள், வாத (வளிம) நோய்கள், கண் மற்றும் தோல் சார்ந்த நோய்கள், உடல் களைப்பு, மன உளைச்சல், சமிபாட்டுச் (செரிமானச்) சிக்கல்கள், குறைபாடுகள் ஆகியவற்றைக் குணமாக்கக் கூடிய சக்தி இவ்வெந்நீருற்றுக்கு உண்டு.

ஆண்டுதோறும் பல்லாயிரக்கணக்கான சுற்றுலாப் பயணிகள் இங்கு வருகை தந்த வண்ணமுள்ளனர். 20ஆம் நூற்றாண்டு காலப்பகுதியில் இங்கு பல சுற்றுலா விடுதிகள் அமைக்கப்பட்டன. இதனால் வெந்நீரூற்றுக்களின் பல பகுதிகள் பாதிக்கப்பட்டன. இவ்வெந்நீரூற்றுக்களைச் சென்றடைய, பள்ளத்தாக்கின் கீழேயும் மேலேயும் பல வீதிகள் போக்குவரத்து வசதிகளுக்காக அமைக்கப்பட்டன. ஆனால் இவ்வீதியில் மோட்டார் ஊர்திகள் (தானுந்துகள்0 செல்ல மட்டுமே அனுமதியளிக்கப்படுகிறது. இங்கேயுள்ள சுற்றுலா விடுதிகளை அகற்றி விட்டு, அவ்விடங்களில் செயற்கை முறையிலான நீச்சற் தடாகங்களை அமைக்க துருக்கியின் சுற்றுலாத்துறையினர் தீர்மானித்துள்ளனர். அது மட்டுமன்றி, இவ்வெந்நீரூற்றுக்களுக்குக் காலணிகளுடன் செல்வது தடைசெய்யப்பட்டுள்ளது. பமுகலெ வெந்நீரூற்றுக்களைப் பாதுகாக்க பற்பல நடவடிக்கைகள் மேற்கொள்ளப்பட்டு வருகின்றன.

வெளி இணைப்புகள்
---------------

விக்கிமீடியா பொதுவகத்தில்,  
 ***பமுக்கலெ***   
என்பதின் ஊடகங்கள் உள்ளன. 

* UNESCO World Heritage site datasheet
**பாம்பே கவிஞர்கள்** (*Bombay Poets*)(அல்லது, பாம்பே கவிஞர்கள் குழு) என்பது சுதந்திரத்திற்குப் பிந்தைய காலத்தில், உரைநடை மற்றும் வசனம் இரண்டையும் உள்ளடக்கிய இந்திய ஆங்கில இலக்கியத்தின் குழுக் கருத்துக்களில் ஒன்றாகும். இவர்கள் பம்பாய் (இப்போது, மும்பை ) புவியியல் பகுதியினைச் சேர்ந்தவர்கள். இந்திய ஆங்கிலக் கவிதைகள் மற்றும் வெளிநாடுகளில் உள்ள இந்தியக் கவிஞர்களின் பார்வையை மறுவரையறை செய்த பெருமைக்குரிய பல உறுப்பினர்கள் உள்ளனர். இக்கருத்துக் குழுவில் 1960களில் நிசீம் எசேக்கியேல், ஆர். பார்த்தசாரதி, தாம் மோரேசு, அடில் ஜுஸ்ஸவல்லா போன்ற முக்கியக் கவிஞர்களுடன் தொடங்கப்பட்டது. மேலும் பலர் காலா கோடாவில் ஒன்றுகூடி, இலக்கியம் பற்றி விவாதிப்பார்கள். தங்கள் கவிதைப் படைப்புகளை வழங்குவார்கள். பிற கவிஞர்களின் படைப்புகளை விமர்சன ரீதியாகப் பகுப்பாய்வு செய்வார்கள். இவர்களின் பன்னாட்டுப் பாராட்டு காரணமாக, இவர்கள் சோஹோ (லண்டனில்), நியூயார்க் போன்ற கலாச்சார தலைநகரங்களிலும், மேலும் இதுபோன்ற பல இடங்களிலும் தங்கள் படைப்பு உரைகளை நிகழ்த்தியுள்ளனர். இவர்களின் தேர்ந்தெடுக்கப்பட்ட படைப்புகள் கார்னெல் பல்கலைக்கழக நூலகத்திலும் ஏற்றுக்கொள்ளப்பட்டுள்ளன.

இவர்களின் படைப்புகள் இந்தியாவில் இன்றுவரை பெரும் செல்வாக்கு பெற்றுள்ளன. மேலும் பல தலைமுறை எழுத்தாளர்களையும் கவிஞர்களையும் ஊக்கப்படுத்தியுள்ளன.

பம்பாய் கவிஞர்களின் பட்டியல்
----------------------------

* நிசீம் எசெக்கியேல்
* ஆர். பார்த்தசாரதி
* தாம் மொரேசு
* அடில் ஜுஸ்ஸவல்லா
* அரவிந்த் கிருஷ்ணா மெஹ்ரோத்ரா
* திலீப் சித்ரே
* பட்டேலை கொடுங்கள்
* ரஞ்சித் ஹோஸ்கோட்
* யூனிஸ் டி சோசா
* ஜெர்ரி பின்டோ
* அன்னி ஜைதி
* அருண் கொலட்கர்
* சாந்தன் ரோட்ரிக்ஸ்
* ரோசெல் போட்கர்

மேற்கோள்கள்
-----------

1. ↑  "Bombay Poets Archive | DCAPS". *dcaps.library.cornell.edu*. 2022-03-15 அன்று பார்க்கப்பட்டது.
2. ↑  Silgardo, Dustin (2015-03-14). "In Mumbai, the poetry never ends". *mint* (ஆங்கிலம்). 2022-03-15 அன்று பார்க்கப்பட்டது.
3. ↑  lindsaypereira (2020-01-08). "The Poets of Bombay That Time Forgot". *Medium* (ஆங்கிலம்). 2022-03-15 அன்று பார்க்கப்பட்டது.
4. ↑  Kumar, Anu. "This book unpacks the enigma of Arun Kolatkar and the many passions of the 'Bombay poets'". *Scroll.in* (ஆங்கிலம்). 2022-03-15 அன்று பார்க்கப்பட்டது.
5. ↑  "Bombay Poets | Jaya's blog" (ஆங்கிலம்). 2022-03-15 அன்று பார்க்கப்பட்டது.
6. ↑  Hasan, Anjum. "The forgotten story of a poetry publishing collective". *The Caravan* (ஆங்கிலம்). 2022-03-15 அன்று பார்க்கப்பட்டது.
**பம்பா சரோவர்** (*Pampa Sarovar*, கன்னடம்:ಪಂಪ ಸರೋವರ) இது கர்நாடகாவில் கொப்பல் மாவட்டத்தின் ஹம்பியிலுள்ள ஒரு ஏரி. துங்கபத்திரை ஆற்றுக்குக்குத் தெற்கே அமைந்துள்ள புனிதமான ஏரியாக இந்துக்கள் கருதுகின்றனர். இந்து சமய இறையியல் படி, ஐந்து புனித ஏரிகள் உள்ளன. அவை கூட்டாக பஞ்ச-சரோவர் என அழைக்கப்படுகின்றன: மானசரோவர், பிந்து சரோவர், நாராயணன் சரோவர், பம்பா சரோவர் மற்றும் புஷ்கர் சரோவர். இவை பாகவத புராணத்திலும் குறிப்பிடப்பட்டுள்ளது. இந்து இதிகாசங்களுள் பார்வதியின் வடிவமான பம்பா, சிவபக்தியைக் காண்பிப்பதற்காக தவம்செய்த இடமாக பம்பா சரோவர் கருதப்படுகிறது. இராமனின் வருகைக்காக அவரது பக்தையான சபரி காத்திருந்த இடமாக இராமாயணத்தில் இவ்விடம் குறிப்பிடப்பட்டுள்ளது.

அமைவு
-----

ஹொசபேட்டேயிலிருந்து ஆனேகுந்திக்கு செல்லும் வழியில் மலைகளின் மத்தியில் மறைந்திருக்கும் ஒரு பள்ளத்தாக்கில் பம்பா சரோவர் ஏரி அமைந்துள்ளது. அனுமன் கோயிலின் அடிவாரத்திலிருந்து சுமார் ஒரு கிலோமீட்டர் தொலைவில் உள்ளது. இந்த ஏரியில் தாமரை மலர்கள் நிறைந்துள்ளது. ஏரியைப் பார்த்தவாறு ஒரு இலட்சுமி கோயிலும் சிவன் கோயிலும் உள்ளன. ஏரியையடுத்து மாமரத்தின் கீழ் சிறிய பிள்ளையார் சன்னதி உள்ளது.

மேற்கோள்
--------

1. ↑   Encyclopaedia of tourism resources in India, Volume 2 By Manohar Sajnani
2. ↑   Encyclopaedia of tourism resources in India, Volume 2 By Manohar Sajnani
3. ↑  "காப்பகப்படுத்தப்பட்ட நகல்". 2007-12-31 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
4. ↑  "Pampa Sarovar". hampi.in.
Triumphal Arch in நல்லூர், யாழ்ப்பாணம்வார்ப்புரு:SHORTDESC:Triumphal Arch in நல்லூர், யாழ்ப்பாணம்
தற்போதுள்ள சங்கிலித்தோப்பிலிருந்து தள்ளிக் காணப்படும் இன்னுமொரு சங்கிலித் தோப்பின் அத்திவார எச்சம்
**சங்கிலித் தோப்பு** அல்லது **பூதத்தம்பி வளைவு** என்பது இலங்கைத் தீவின் வடபகுதியில் அமைந்திருந்த யாழ்ப்பாண அரசின் கடைசி மன்னனான சங்கிலியனின் மாளிகை அமைந்திருந்த இடம் எனக் கருதப்படுகின்றது. தற்காலத்தில் பல்வேறு பயன்பாடுகளுக்கு உட்படுத்தப்பட்டுவிட்ட இந் நிலப் பகுதியின் வரலாற்று முக்கியத்துவத்துக்கான குறியீடுகளாக இருப்பவை, சங்கிலித்தோப்பு வளைவு எனக் குறிப்பிடப்படுகின்ற கட்டிடமொன்றின் வாயில் வளைவும், யமுனா ஏரி எனப்படும் பகர வடிவக் கேணியொன்றும் ஆகும்.

அமைவிடம்
--------

சங்கிலித் தோப்பு, யாழ்ப்பாண நகரில் இருந்து சுமார் இரண்டு மைல்கள் தொலைவில் நல்லூரில் அமைந்துள்ளது. யாழ்ப்பாணம் - பருத்தித்துறை வீதியில், நல்லூர் கந்தசுவாமி கோயிலுக்குச் சிறிது தூரத்தில் இது அமைந்துள்ளது. முற் குறிப்பிட்ட சங்கிலித்தோப்பு வளைவும், இவ் வீதியை அண்டியே உள்ளது. யமுனா ஏரி, வீதியிலிருந்து சற்றுத் தொலைவில், பிற்காலத்தில் உருவான குடியேற்றப் பகுதிகளுக்கு மத்தியில் அமைந்துள்ளதைக் காணலாம். வீதிக்கு அடுத்த பக்கத்தில்,சங்கிலித்தோப்புக்கு எதிரே இன்னொரு அரசத் தொடர்புள்ள இடமான, மந்திரிமனை உள்ளது. இதற்கு அருகிலேயே, யாழ்ப்பாண அரசர்களால் அமைக்கப்பட்ட சட்டநாதர் சிவன் கோயிலும் காணப்படுகின்றது. இது தவிர யாழ்ப்பாண அரசர் காலத்தில் நல்லூர் கந்தசாமி கோயில் அமைந்திருந்த இடமும், இவ்விடத்துக்கு அருகிலேயே உள்ளது.

பிற்காலப் பயன்பாடு
------------------

போத்துக்கீசர் 1620 ல் யாழ்ப்பாணத்தை முழுமையாகக் கைப்பற்றித் தங்கள் நேரடி ஆட்சியில் கொண்டு வந்தபின்னர், அதன் தலைநகரத்தை யாழ்ப்பாண நகரத்துக்கு மாற்றினர். நல்லூரிலிருந்த யாழ்ப்பாணத்து அரசர்களுக்குச் சொந்தமான நிலங்கள் பல்வேறு பயன்பாடுகளுக்கு உட்படுத்தப்பட்டதாகத் தெரிகிறது. யாழ்ப்பாணம் ஒல்லாந்தர் கைக்கு மாறியபின்னர், சங்கிலித்தோப்புப் பகுதியில், அவர்களுடைய சமயக் கல்விக்கான நிறுவனம் ஒன்று அமைக்கப் பட்டிருந்ததற்கான சான்றுகள் உள்ளன. தற்போது இங்கே காணப்படும் வாயில் வளைவு, இத்தகைய கட்டிடங்களுள் ஒன்றின் பகுதியாகவே இருக்கக்கூடும். யாழ்ப்பாணத்து அரசர்களின் பரம்பரையைச் சேர்ந்த சில குடும்பங்களும் பிற்காலத்தில் இங்கே வாழ்ந்ததாகத் தெரிகிறது.

இவற்றையும் பார்க்கவும்
----------------------

* மந்திரிமனை
* யமுனா ஏரி

உசாத்துணை
---------

1. ↑  "Poothathamby Arch (Sangili Toppu) in Jaffna". 6 சூலை 2015 அன்று பார்க்கப்பட்டது.

வெளி இணைப்புகள்
---------------

* The Arya Cakravarti Dynasty

| * பா
* உ
* தொ
யாழ்ப்பாண அரசு |
| --- |
| அரசு | 
* வரலாறு
* ஆரியச் சக்கரவர்த்திகள்
* ஆட்சியாளர்கள்
* கொடி
* சேது நாணயம்

 |  |
| போர்கள் | 
* 1450 படையெடுப்பு
* மீட்புப் போர்
* 1560 படையெடுப்பு
* 1591 படையெடுப்பு
* போர்த்துக்கேயர் வெற்றி

 |
| சிதைவுகள் | 
* அரசின் சிதைவுகள்
	+ மந்திரிமனை
	+ யமுனா ஏரி
	+ சங்கிலித்தோப்பு

 |
| பிற | 
* மன்னார் படுகொலை
* இரத்தினபுரி சிற்பம்
* கோட்டகமைக் கல்வெட்டு
* மடவலைக் கல்வெட்டு
* போத்துக்கீசர் ஆட்சி
* *யாழ்ப்பாண வைபவமாலை*

 |
இளஞ்சிவப்பு நிற அழிப்பான்கள்
**அழிப்பான்** (*Eraser*) என்பது கரிக்கோலால் எழுதப்பட்டவற்றை அழிக்க உதவும் பொருள் ஆகும். அழிப்பான்கள் பெரும்பாலும் இளஞ்சிவப்பு நிறத்திலோ வெள்ளை நிறத்திலோ அமைந்திருக்கும். சில கரிக்கோல்கள் அவற்றின் பின் முனையில் அழிப்பானைக் கொண்டிருக்கும். அவ்வாறான அழிப்பான்கள் கரிக்கோல் அழிப்பான்கள் எனப்படும். பொதுவாக, அழிப்பான்கள் செயற்கை மீள்மத்தின் மூலம் ஆக்கப்படும். ஆனால், விலையுயர்ந்த அழிப்பான்கள் வினைல், நெகிழி ஆகியவற்றின் மூலமும் ஆக்கப்படுவதுண்டு.

வகைகள்
------

இடது புறத்தில் புதிய மென்னழிப்பானும் வலது புறத்தில் பழைய மென்னழிப்பானும் உள்ளன.
### ஓவியக் கோந்து அழிப்பான்

மென்மையான, உருநயமற்ற மீள்மத்தால் ஆக்கப்பட்ட ஓவியக் கோந்து அழிப்பான்கள் ஓவியர்களால் பயன்படுத்தப்படுகின்றது. பாரிய பரப்பில் பயன்படுத்த இவ்வகை அழிப்பான்கள் உகந்தவை. அத்தோடு, ஓவியக் கோந்து அழிப்பான்கள் தாள்களைச் சேதப்படுத்துவதில்லை. ஆனால், இவை துல்லியமாக அழிப்பதில்லை.

### மென்னழிப்பான்

மென்னழிப்பான்களும் ஓவியர்களால் பயன்படுத்தப்படும் அழிப்பான்களாகும். இவ்வகை அழிப்பான்கள் சிறிய பரப்பில் பயன்படுத்தப்படுவதுடன், துல்லியமாக அழிக்கவும் பயன்படுத்தப்படுகின்றன. அழிப்பதன் மூலம் இழையமைப்புகளை உருவாக்கவும் மென்னழிப்பான்கள் பயன்படுத்தப்படுகின்றன. மேலும் கோடுகளின் கடுமையைக் குறைப்பதற்கும் மென்னழிப்பான்கள் பயன்படுத்தப்படுகின்றன. இவ்வகை அழிப்பான்கள் காரீயத்தைத் தமக்குள் உள்வாங்குவதன் மூலம் அழிக்கின்றன.

### மின்னழிப்பான்

மின்னழிப்பான்கள் அவற்றின் முனையில் குமிழ் வடிவில் அழிப்பானைக் கொண்டிருக்கும். அக்குமிழ் வடிவ அழிப்பான் இயக்கியின் மூலம் சுற்றப்படுவதால் தாளிலுள்ள கரிக்கோல் அடையாளங்களை அழிக்கும். இவ்வகை அழிப்பான்கள் விரைவாக அழித்தலை மேற்கோள்ளும்.

### மென்வினைல் அழிப்பான்

வினைல் அழிப்பான்கள்
மென்வினைல் அழிப்பான்கள் நெகிழியைப் போன்ற இழையமைப்பைக் கொண்டிருப்பதுடன், இளஞ்சிவப்பு நிற அழிப்பான்களை விடத் தூய்மையாக அழிக்கும். மென்வினைல் அழிப்பான்கள் மென்மையாக இருப்பதனால் தாள்களுக்குக் குறைவான சேதத்தையே ஏற்படுத்துகின்றன. இவ்வகை அழிப்பான்கள் மெல்லிய அடையாளங்களை அழிக்கவே பயன்படுத்தப்படுகின்றன. வினைல் அழிப்பான்கள் பெரும்பாலும் வெள்ளை நிறத்தில் அமைந்திருக்கும்.

மேற்கோள்கள்
-----------

1. ↑  "கரிக்கோல் அழிப்பான்கள் எவ்வாறு வேலை செய்கின்றன (ஆங்கில மொழியில்)?". 2012-11-07 அன்று மூலம் பரணிடப்பட்டது. 2012-08-16 அன்று பார்க்கப்பட்டது.
2. ↑  கரிக்கோல் அழிப்பான்கள் (ஆங்கில மொழியில்)
3. ↑  ["அழிப்பான்கள்: மென்னழிப்பான்கள் (ஆங்கில மொழியில்)". 2013-09-23 அன்று மூலம் பரணிடப்பட்டது. 2012-08-16 அன்று பார்க்கப்பட்டது. அழிப்பான்கள்: மென்னழிப்பான்கள் (ஆங்கில மொழியில்)]
4. ↑  வினைல் அழிப்பான் என்பது என்ன (ஆங்கில மொழியில்)?
**சங்காய் மான்** (Sangai, *Rucervus eldii eldii*) அழிவின் விளிம்பில் அச்சத்துடன் நின்று கொண்டிருக்கும் அழியும் மானினங்களில் ஒன்றாகும். இது முன்மண்டைக்கொம்பு மானினத்தின் (*brow-antlered deer*) உள்ளினமாகும். ருசெர்வசு எல்டி எல்டி என்பது சங்காய் மானின் அறிவியல் பெயராகும். இந்தியாவின் மணிப்பூர் மாநிலத்தில் மட்டுமே இம்மானினம் காணப்படுகிறது. மணிப்பூர் மாநில விலங்காகவும் சங்காய் மான் கருதப்படுகிறது. சதுப்பு நிலப்பகுதியில் கூட்டம் கூடமாக இவை வாழ்கின்றன. மணிப்பூரின் மிகப்பெரிய நன்னீர் ஏரியான லோக்டாக் ஏரியின் வடக்குப்பகுதியில் இருக்கும் கெய்புல் லாம்சோ தேசியப் பூங்காவில் இவை பெரும்பாலும் காணப்படுகின்றன.

உடலமைப்பு
---------

கண்கவரும்வகையில் முன்மண்டையில் முளைத்து வட்டமாக அமைந்துள்ள கொம்புகளையுடைய பெரிய மான் இது. இவ்வகை மான்களின் கொம்பு நுனியில் பல கிளைகள் காணப்படும். குளிர்காலத்தில் செம்பழுப்பு நிறத்தில் காணப்படுகின்றன. வெயில்காலத்தில் அது சற்று வெளிறிக்காணப்படும். இவற்றின் குளம்புகள் சரிந்தும் விரிந்தும் அமைந்துள்ளன. அத்துடன் குளம்புமூட்டும், சுவட்டுநகமும் நீளமாக, மயிரின்றி சதுப்பு நிலத்துக்குத் தக்கவாறமைந்துள்ளது.

மேற்கோள்கள்
-----------

1. 1 2  Gray, T.N.E. Brook, S.M. McShea, W.J. Mahood, S. Ranjitsingh, M.K. Miyunt, A. Hussain, S.A. & Timmins, R. (2015). "*Rucervus eldii*". *IUCN Red List of Threatened Species* (பன்னாட்டு இயற்கைப் பாதுகாப்புச் சங்கம்) **2015**: e.T4265A22166803.. பார்த்த நாள்: 11 June 2017.
2. ↑  "Symbols of Manipur- knowindia.gov.in". 12 நவம்பர் 2013 அன்று மூலம் பரணிடப்பட்டது. 20 January 2014 அன்று பார்க்கப்பட்டது.
3. ↑  மேனன், விவேக் (2014) (in ஆங்கிலம்). *இந்தியப் பாலூட்டிகள்*. குருகிராமம்: ஆச்செட்டு. பக். 160. பன்னாட்டுத் தரப்புத்தக எண்:9789350097601.
**பெருநகர் பிரம்மபுரீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் அழிசூர் என்னுமிடத்தில் அமைந்துள்ளது. அழிஞ்சல் மரத்தடியில் அகத்தியர் இறைவனை வழிபட்டதால் இவ்விடம் அழிசூர் என்றழைக்கப்படுகிறது. செய்யாறு நதியின் தென் கரையில் இவ்வூர் உள்ளது.

இறைவன், இறைவி
-------------

இக்கோயிலின் மூலவராக அருளாலீசுவரர் உள்ளார். இங்குள்ள இறைவி அம்புஜ குசலாம்பாள் ஆவார். இறைவி அபய முத்திரையுடன் காணப்படுகிறார். சிவராத்திரி, பிரதோஷம் உள்ளிட்ட விழாக்கள் இங்கு நடைபெறுகின்றன.

அமைப்பு
-------

கோயில் கிழக்கு நோக்கிய நிலையில் உள்ளது. நுழைவாயில் தெற்கு நோக்கி உள்ளது. கல் தூண் துவஜஸ்தம்பமாக உள்ளது. வெளிச்சுற்றில் நந்தி மற்றும் பலி பீடம் ஆகியவை உள்ளன. சோழர்களால் இக்கோயில் கட்டப்பட்டது. பின்னர் கி.பி.1123இல் விக்கிரம சோழனின் ஐந்தாவது ஆட்சியாண்டில் இக்கோயில் கட்டப்பட்டது. மங்கல விநாயகர், முருகன், பைரவர், லட்சுமி நாராயணர் சன்னதிகள் உள்ளன. இறைவி தனி சன்னதியில் உள்ளார்.

நுழைவஊரின் வடகிழக்கில் இக்கோயில் தெற்கில் நுழைவாயிலைக் கொண்டுள்ளது. ஐந்து நிலை கொண்ட ராஜகோபுரத்துடன் கோயில் உள்ளது. முதல் திருசசுற்றில் சிங்கத்தூண் மண்டபத்தில் சக்கர விநாயகர், கோயில் குளம், கோயில் மரம், நந்தி மண்டபம், அலங்கார மண்டபம் ஆகியவை உள்ளன. மகாமண்டபம், நவக்கிரக சன்னதியை அடுத்துப் பலி பீடமும் சிங்க மண்டபமும் உள்ளன. மூலவர் சன்னதி கஜபிருஷ்ட வடிவில் உள்ளது. உட்பிரகார ஈசான மூலையில் பைரவர் உள்ளார். மூன்றாவது திருச்சுற்றில் அஷ்ட நாகங்களான அனந்தன், வாசுகி, தட்சன், கார்க்கோடகன், சங்கன், பத்மன், மகாபத்மன், குளிகன் ஆகியோர் உள்ளனர்.

மேற்கோள்கள்
-----------

1. 1 2 3  அருள்மிகு அருளாலீஸ்வரர் திருக்கோயில், தினமலர் கோயில்கள்
**எக்ஸ்எம்எம்-நியூட்டன்** (*XMM-Newton*), அல்லது **எக்சு-கதிர் பலகண்ணாடி திட்டம் - நியூட்டன்** (*X-ray Multi-Mirror Mission - Newton*) என்பது சுற்றுப் பாதையில் சுழலும் ஒரு எக்சு-கதிர் வான் ஆய்வுக்கூடம் ஆகும். *ஆரியான் 5* ராக்கட் ஒன்றின் மூலம் 1999 டிசம்பர் இல் ஐரோப்பிய விண்வெளி நிறுவனம் (ESA) இதனை ஏவியது. இந்த செயற்கைக்கோள் ஐசாக் நியூட்டனைச் சிறப்பிக்கும் பொருட்டு அவருடைய பெயரால் அழைக்கப்படுகிறது.

ஆரம்பத்தில் இது *மிகை உற்பத்தி எக்ஸ்ரே நிறமாலை திட்டம்* (High Throughput X-ray Spectroscopy Mission) என்று அழைக்கப்பட்டது. 40° இல் ஒரு விசித்திரமான 48 மணி நீள்வட்டப் பாதையில் இது நிலை நிறுத்தப்பட்டுள்ளது. இதன் புவிச்சேய்மைநிலை சுமார் 114,000 கிமீ (71,000 மைல்) ஆகவும் அண்மைப்புள்ளி வெறும் 7000 கிமீ (4,300 மைல்) ஆகவும் உள்ளது.

இந்த செய்மதி 3,800 கிலோ கிராம்கள் எடை கொண்டது(8,400 பவுண்டுகள்). 10 மீட்டர் (33 அடி) நீளமும் சூரிய மின் தகடுகள் நீட்டப்பட்டால் 16 மீட்டர் (52 அடி) அகலமும் உடையது. இச் செய்மதியில் மூன்று எக்ஸ்-கதிர் தொலைநோக்கிகள் இருக்கின்றன. இவை மீடியா லாரியோ என்கிற இத்தாலிய நிறுவனத்தால் வடிவமைக்கப்பட்டவை. இவை ஒவ்வொன்றிலும் 58 வோல்டர்-வகை குவிக்கப்பட்ட கண்ணாடிகள் இருக்கின்றன. இவற்றின் மொத சேகரிப்பு பரப்பு 4,300 சென்டிமீட்டர் அடுக்கு ரெண்டு ஆகும். இந்த மூன்று ஐரோப்பிய ஒளித்துகள் படமாக்கு கருவிகளும்(EPIC) சக்தி எல்லை 0.2 கேவ்லிருந்து 12 கேவ் வரை படம்பிடிக்கும் சக்தி கொண்டவை. இவற்றை தவிர இச்செய்மதியில் இரண்டு துருவும் அலைகருவிகளும் (grating spectrometers) உள்ளன. இவை ~2 கேவ்விற்கும் கீழ் உணர்வுதன்மை கொண்டவை. மேலும் 30 சென்டிமீட்டர்(12 இஞ்சுகள்) ஆரத்தில் ரிட்சே செரிடியன் ஒளி/புறஊதாக்கதிர்கள் தொலைநோக்கி ஒன்றும் உண்டு இந்த செய்மதியில். 

இத்திட்டம் 1984ஆம் ஆண்டு முன்மொழியப்பட்டு 1985ஆம் ஆண்டு ஒப்புதல் அளிக்கப்பட்டது. 1993 ஆண்டு ஒரு திட்டக் குழு அமைக்கப்பட்டது. 1996ஆம் ஆண்டு ஒரு தயாரிப்பு பணிகள் துவக்கப் பட்டன. இந்த செய்மதி 1997ஆம் ஆண்டு மார்ச்சு மாதம் உருவாக்கப்பட்டு 1999ஆம் ஆண்டு செம்படம்பர் வரை சோதித்துப் பார்க்கப்பட்டது.
**எக்ஸ்பிரஸ் அவென்யூ** (ஆங்கில மொழி:**Express Avenue**) சென்னையில் உள்ள ஒரு பேரங்காடியாகும். இது இந்தியன் எக்ஸ்பிரஸ் குழுமத்தை சார்ந்ததாகும். இது 900,000 சதுர அடி இட வசதியைக் கொண்ட சென்னையின் மிகப் பெரிய பேரங்காடியாக உள்ளது. மற்றும் தென் இந்தியாவின் மிக பெரிய விளையாட்டு அரங்கின் தாயகமாகவும் விளங்குகிறது.

விளக்கம்
--------

எக்ஸ்பிரஸ் அவென்யூவில் வணிகம் , தொழில் , பொழுது போக்கு ஓய்வகம், மற்றும் ஒரு கலவைப் பொருள் வங்கிகள் (Shopping) என இவை அனைத்தையும் உள்ளடக்கியிருக்கிறது. இந்தப் பேரங்காடியானது சென்னை ராயப்பேட்டையில் உள்ள ஒயிட்ஸ் சாலை, பிடல்லாஸ் சாலை, மற்றும் உட்ஸ் சாலை ஆகிய சாலைகளில் கட்டப்பட்டுள்ளது. மேலும் 1500 க்கும் மேற்பட்ட நான்கு சக்கர வாகனங்கள் மற்றும் விசையுந்து வாகனங்கள் (மொட்டார் சைக்கிள்) நிறுத்துவதற்கென்று மூன்று நிலை அடித்தள இட வசதிகளும் உள்ளது.

பொழுது போக்கு மற்றும் ஓய்வு
---------------------------

இந்த பேரங்காடியில் பொழுது போக்குக்காக ஒதுக்கப்பட்ட பகுதி மாத்திரம் 70,000 சதுர அடி ( 6,500மீட்டர்2 ) ஆகும். மேலும் சத்தியம் சினிமா (ESCAPE) நிறுவனமானது எக்ஸ்பிரஸ் அவென்யூ நிறுவனத்துடன் ஒப்பந்த அடிப்படையில் இந்தப் பேரங்காடியில் பல் வேறு சிறப்பு அமைப்புகள் கொண்ட எட்டு திரையரங்குகளை அமைத்துள்ளது. இதில் மொத்தம் 1300 மக்களை மகிழ்விக்கும் அளவிற்கு கொள்ளலவு திறன் கொண்ட இருக்கைகளும் உள்ளது. இந்த பேரங்காடியானது, தென் இந்தியாவிலேயே மிகப் பெரிய விளையாட்டு நடை வாணப்பந்தலின் தாயகமாக அமைந்துள்ளது. மேலும் புகழ் சேர்க்கும் வகையில் உலக அளவில் மிகவும், பிரபலமான இங்கிலாந்தைச் சார்ந்த நிறுவனமான ஹாம்லேஸ் (Hamleys) கடை இதனுள் அடங்கியுள்ளது. இதில் குழந்தைகளின் விளையாட்டுப் பொம்மைகள், லண்டன் பேருந்து (London Bus), பர்பி பொம்மை வீடு (Barbie Doll House) என இவை அனைத்தையும் நீங்கள் ஹாம்லேஸ்சில் காண்பீர்கள். இந்தக் கடை 11,000 சதுர அடி பரப்பளவைக் கொண்டுள்ளது. இதன் அருகில் ஒரு தானியங்கி பணம் வழங்கி (ATM) உள்ளது.

வணிக வளாகம்
-----------

இந்த வணிக வளாகம் இந்தியாவிலேயே முதல் முறையாக பேரங்காடிக்குள் கட்டப்பட்ட முதல் வணிச் சந்தை இடமாகும். இந்த மண்டலப் பகுதியின் உள் ஒரு சிறப்பு பொருளாதார மண்டலம் உள்ளது. இது 200,000 சதுர அடி (19,000 ச.மீ.) க்கும் மேல் இட வசதியைக் கொண்டுள்ளது.

மொத்த முதலீடு
-------------

இந்த பேரங்காடியைத் திறப்புக்கு மொத்த முதலீட்டுத் தொகையானது,  
"750 கோடி" என்று புள்ளி விபரம் (Culley) மூலம் உறுதிப்படுத்தப்பட்டது. இதை மே 26 ஆம் தேதி 2010 அன்று தொடங்கிவைக்கப்பட்டது.

ஆதாரம்
------

1. 1 2 3  "Express Newspaper group enters hotels biz". *Chennai Realty.biz* (ChennaiRealty.biz). 5 August 2012. Archived from the original on 8 ஆகஸ்ட் 2012. .
2. ↑  "Express Avenue, Chennai to soft launch in April". India Retailing. 2010-12-13 அன்று மூலம் பரணிடப்பட்டது. 2010-02-09 அன்று பார்க்கப்பட்டது.
3. ↑  "Hamleys opens in Chennai". *The Times of India* (Chennai, India). 2011-01-27. . 
[*தொடர்பிழந்த இணைப்பு*]
4. ↑  "காப்பகப்படுத்தப்பட்ட நகல்". 2010-12-13 அன்று மூலம் பரணிடப்பட்டது. 2011-12-08 அன்று பார்க்கப்பட்டது.

வெளியிணைப்பு
------------

விக்கிமீடியா பொதுவகத்தில்,  
 ***எக்சுபிரசு அவென்யூ***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
சங்கவருணர் என்னும் நாகரியார் சங்ககாலப் புலவர்களில் ஒருவர். சிலர் இவரைச் சங்கவருணர் என்றனர். சிலர் நாகரியார் என்றனர். அனைவரும் இவரை ஒருவராக உணர்ந்துகொள்ளும் பொருட்டு இவரைச் 'சங்கவருணர் என்னும் நாகரியார்' என்று புறநானூற்றைத் தொகுத்தவர் குறிப்பிட்டுள்ளார். புறநானூறு 360 எண்ணுள்ள ஒரே ஒரு பாடல் மட்டும் இவரால் பாடப்பட்டதாகச் சங்கநூல் தொகுப்பில் இடம்பெற்றுள்ளது.

* திணை - காஞ்சி
* துறை - பெருங்காஞ்சி
* பாடலில் சொல்லப்பட்ட செய்தி

தந்துமாறன்
----------

தந்துமாறன் சங்ககாலப் பாண்டிய மன்னர்களில் ஒருவன். புறநானூற்றைத் தொகுத்தவர் இந்தப் பாடலுக்குத் தந்துள்ள அடிக்குறிப்பு 'தந்துமாறனைப் பாடியது' என்று குறிப்பிடுகிறது. பாடலில் இந்த அரசனின் பெயர் இல்லை. எனினும் 'பெரும கேண்மதி!' என்று வருகிறது. இது இந்தப் பாண்டியனை விளித்த மொழி என அறிதல் வேண்டும்.

நாடாள்வோர் நற்பண்புகள்
----------------------

* சினம் கொள்ளவேண்டும். அது சிறிதாக இருக்கவேண்டும். மிகுதியாக இருக்கக் கூடாது.
* பிறர் சொல்வதைப் பலவாகக் கேட்க வேண்டும். சில சொற்களே சொல்ல வேண்டும்.
* பிறர் குறிப்பறிந்து அவர் விரும்புவதை விட மிகுதியாகக் கொடுக்க வேண்டும்.
* நனை, தேறல், கனி, தாளித்த துவையல் முதலானவற்றை, அரவணைக்கும் பணிமொழி பேசி நல்கவேண்டும்.
* தன்னால் பிறர் பயன் துய்க்கும்படி ஆட்சி புரியவேண்டும்.

செல்வம் நிலையாமை
----------------

இந்த நற்பண்புகளுடன் அரசாண்டோர் சிலர்தான். பலர் அப்பண்புகளுடன் ஆட்சி புரியாதவர்கள். இவர்களின் செல்வம் அவர்களுக்கும் நிலைப்பதில்லை.

ஈமச் சடங்கு
-----------

வெள்ளில் என்னும் சுடுகாட்டில் கள்ளும், புல்லில் இட்ட சோறும் பிணத்துக்குப் படைப்பர். புலையன் சொல்லச் சொல்ல இவற்றைப் படைப்பர்.

தந்துமாறனை வேண்டுதல்
--------------------

* எந்த நாளும் நீ ஒழுக்கம் தவறக் கூடாது.
* உன்னை நச்சி வருபவர் கையிலிருந்து நீ எதனையும் எதிர்பார்க்கக் கூடாது.
**சங்கல் கல்வெட்டு** (*Canggal inscription*) என்பது 732 ஆம் ஆண்டு வெட்டப்பட்ட சமசுகிருத கல்வெட்டு ஆகும். இது இந்தோனேசியாவின் நடுச் சாவகத்தில் உள்ள சலாம், மாகெலாங் ரீஜென்சியில் உள்ள கதிலுவிஹ் என்ற கிராமத்தில் உள்ள வுக்கிர் கோவில் வளாகத்தில் கண்டுபிடிக்கப்பட்டது. இந்தக் கல்வெட்டு பல்லவ எழுத்துமுறையில் எழுதப்பட்டுள்ளது. இந்த கல்வெட்டு சஞ்சயனின் ஆணையைக் கொண்டதாக உள்ளது. அதில் அவர் தன்னை மாதரம் இராச்சியத்தின் உலகளாவிய ஆட்சியாளராக அறிவித்துக்கொண்டுள்ளார்.

உள்ளடக்கம்
----------

சஞ்சயனின் உத்தரவின் பேரில் குஞ்சரகுஞ்ச நாட்டில் *இலிங்கம்* அமைக்கப்பட்டதை கல்வெட்டு விவரிக்கிறது. *இலிங்கம்* யாவா ( ஜாவா ) என்ற உன்னத தீவில் அமைந்துள்ளது. கல்வெட்டானது அப்பகுதி "தானியங்களும், தங்கச் சுரங்கங்களும் நிறைந்தது" என்று விவரிக்கிறது.  :87–88யாவத்வீபம் ("ஜாவா தீவு"), நீண்ட காலமாக ஞானம் மற்றும் நல்லொழுக்கமுள்ள மன்னர் சன்னாவின் ஆட்சியின் கீழ் இருந்தது. ஆனால் அவரது மரணத்திற்குப் பிறகு ஒற்றுமையின்றி வீழ்ந்தது. குழப்பமான காலகட்டத்தின் நடுவில், சன்னகாவின் (சன்னாவின் சகோதரி) மகன் சஞ்சயன் அரியணை ஏறினார். சஞ்சயன் புனித நூல்கள், தற்காப்புக் கலைகள் போன்றவற்றை கற்றவராக இருந்தார். இராணுவ வலிமையால் அண்டை பகுதிகளை கைப்பற்றிய பிறகு அவரது ஆட்சி அமைதியாகவும் வளமாகவும் இருந்தது.  என்ற குறிப்புகள் உள்ளன.

கல்வெட்டு *குஞ்சரகுஞ்சம்* தேசத்தை குறிப்பிடுகிறது, ஒருவேளை அது "குஞ்சரவின் துறவு நிலம்" என்று பொருள்படும். இது தென்னிந்தியாவில் மதிக்கப்படும் இந்து துறவியான அகத்தியரின் துறவு என பொருள் கொள்ளப்பட்டுள்ளது. இராமாயணத்தில் குஞ்சரா அகத்தியர் வசித்த இடங்களில் ஒன்று என்ற குறிப்பு உள்ளது.

சஞ்சயன், சன்னா, சன்னாஹா என்ற பெயர்கள் கரிதா பராஹ்யங்கன் என்ற கையெழுத்துப் பிரதியில் குறிப்பிடப்பட்டுள்ளது. இது 16 ஆம் நூற்றாண்டில் இயற்றப்பட்ட பிற்கால நூலாகும். இது இந்த வரலாற்று நபரைக் குறிப்பதாக கூறப்படுகிறது.

குறிப்புகள்
-----------

1. ↑  George Coedès (1968). Walter F. Vella. ed. *The Indianized States of Southeast Asia*. trans.Susan Brown Cowing. University of Hawaii Press. பன்னாட்டுத் தரப்புத்தக எண்:978-0-8248-0368-1.
2. ↑  Drs. R. Soekmono (1973). Pengantar Sejarah Kebudayaan Indonesia 2*, 2nd ed.*. Penerbit Kanisius.
**சங்கல்தன் சுரங்க இருப்புப்பாதை** (*Sangaldan Tunnel*) என்பது இந்தியாவில் ஜம்மு காசுமீரில் அமைந்துள்ள இருப்புப்பாதை ஆகும். இது 7.1 கி.மீ. நீளமுடையது. இது ஜம்மு-பாரமுல்லா இருப்புப் பாதையின் கட்ரா-பனிஹால் பகுதிக்கு இடையே உள்ள தொடருந்து சுரங்கப்பாதை ஆகும். இது ஜம்மு மற்றும் காஷ்மீரில் உள்ள, மத்திய இமயமலையின் சங்கல்தன் நகரின் வடக்கே, இராம்பன் மாவட்டத்திற்கு அருகில் அமைந்துள்ளது. இச்சுரங்கப்பாதை 4 திசம்பர் 2010 கட்டி முடிக்கப்பட்டு பயன்பாட்டிற்கு வந்தது.

பின்னணி மற்றும் சவால்கள்
------------------------

இந்திய ரயில்வேயின் துணை நிறுவனமான கொங்கன் ரயில்வே நிறுவனம், இதன் உதம்பூர் - சிறிநகர் - பாரமுல்லா தொடருந்து இணைப்புத் திட்டத்தின் ஒரு பகுதியாக இந்த சுரங்கப்பாதையினை நிறுவியது. சுரங்கப்பாதை மோசமான புவியியலின் அடுக்கு வழியாகச் செல்கிறது. இது முரி உருவாக்கம் கொண்டது. துரப்பணம் மற்றும் குண்டுவெடிப்பு முறையைப் பயன்படுத்தி சுரங்கம் தோண்டும் பணி மேற்கொள்ளப்பட்டது. கட்டுமான கட்டடப் பணிகள் சுரங்கப்பாதை சரிவு பாதிக்கப்பட்டது.

மேலும் பார்க்கவும்
------------------

* ஜம்மு-பாரமுல்லா இருப்புப் பாதை
* பிர் பாஞ்சால் சுரங்க இருப்புப் பாதை

மேற்கோள்கள்
-----------

1. ↑
2. ↑  "Sangaldhan tunnel complete". *Greater Kashmir*. 5 December 2010.. பார்த்த நாள்: 18 August 2013.
3. ↑
**ஊராளி** என்னும் பழங்குடியினராவர் தமிழ்நாட்டின் நீலகிரி மாவட்டத்திலும், ஈரோடு மாவட்டம் சத்தியமங்கலம் பகுதியில் வாழ்கின்ற ஒரு தமிழகப் பழங்குடிகள் வகையைச் சேர்ந்தவர்கள். இவர்கள் அரையன், பில்லியன் என்னும் இரண்டு சகோதரர்களின் வம்சம் என்றும், இவர்கள் இருவரும் பாண்டிய அரசர்களுக்குக் குடை பிடித்தவர்கள் என்றும் கூறுவர். இவர்கள் மலையாளம் கலந்த தமிழ் மொழியைப் பேசுகின்றார்கள். இவர்களில் கல்கட்டி, குப்பர், புங்கர், பேராதவர், மோரிகர், வெள்ளகர், உப்பிலிகள் என்று ஏழு குலங்களாகப் பிரிந்துள்ளனர் இம்மக்கள். இந்த ஏழு குலங்களுக்கும் ஒரு தலைவர் இருப்பதுபோல, ஏழு தெய்வங்களும் இருக்கின்றன. ஒரே குலத்தைச் சேர்ந்தவர்கள் உடன் பங்காளி உறவு முறையினராக உள்ளனர். இதனால் ஒரே குலத்துக்குள் திருமணம் செய்வது கிடையாது. 

ஊராளி மக்களின் பொருளாதாரம் வேளாண்மை, கால்நடைகளை மேய்த்தல் ஆகிய இரண்டையும் சார்ந்தே இருக்கிறது. வேட்டை அனுமதிக்கப்பட்டிருந்த காலத்தில், ஒவ்வொரு குடும்பத்திலும் ஒரு துப்பாக்கி இருந்தது. ஆனால், இப்போது அவற்றை அரசாங்கத்திடம் ஒப்படைத்துவிடனர். இவர்களின் நிலங்கள் 19 ஆம் நூற்றாண்டின் தொடக்கத்தில் தேயிலை, காபி போன்ற பணப் பயிர்கள் பயிரிடுவதற்காக ஆங்கிலேயர்களால் பறிக்கப்பட்டன. விடுதலைக்குப் பிறகு பெரும் பணக்காரர்களும், வணிகர்களும், மேல்தட்டு சாதியினரும் இம்மக்களின் அறியாமையைப் பயன்படுத்தி நிலங்களைப் பிடுங்கிக்கொண்டனர். இன்றைக்கு அதே நிலங்களில் அன்றாடக் கூலிகளாக இருக்கிறார்கள்.

மேற்கோள்கள்
-----------

1. ↑  அ. இருதயராஜ் (14 ஆகத்து 2017). "ஊராளி பழங்குடியினரின் முடிவில்லாத் துயரம்!". *கட்டுரை*. தி இந்து. 14 ஆகத்து 2017 அன்று பார்க்கப்பட்டது.
குறவன்குளம் பள்ளியின் வெளிப்புறத் தோற்றம் 
**ஊராட்சி ஒன்றிய நடுநிலைப்பள்ளி, குறவன்குளம்**  (P.U.M.S Kuravankulam) இந்தியாவின் தமிழ்நாடு மாநிலம் மதுரை மாவட்டத்தில் அலங்காநல்லூர் ஊராட்சி ஒன்றியத்தின் எல்லைக்குட்பட்ட அலங்காநல்லூர் பேரூராட்சியின் 13 ஆவது வாா்டில் அமைந்துள்ளது. கடந்த 2015-16 ஆம் கல்வியாண்டில் இப்பள்ளிக்கு சிறந்த பள்ளிக்கான விருது கிடைத்தது.

### பள்ளியின் வரலாறு

குறவன்குளம் பள்ளியின் வகுப்பறை
இப்பள்ளி 1957 ஆம் ஆண்டு மரத்தடியில் தொடங்கப்பட்டது. பின் இரண்டு ஆண்டுகளுக்குப் பின் அரசால் ஓட்டுக்கட்டிடம் கட்டப்பட்டு ஒன்று முதல் ஐந்து வகுப்புகள் நடத்தப்பட்டன. 2008 ஆம் ஆண்டு இப்பள்ளி நடுநிலைப்பள்ளியாகத் தரம் உயா்த்தப்பட்டது. 2017 ஆம் ஆண்டில் வைரவிழா கொண்டாட்டங்கள் நடைபெற்றன.

### பள்ளியின் நிா்வாகம்

பள்ளி தமிழ்நாடு தொடக்கக் கல்வித் துறையின் கீழ் அலங்காநல்லுாா் உதவி தொடக்கக் கல்வி அலுவலரால் நிர்வகிக்கப்படுகிறது. அனைவருக்கும் கல்வி இயக்க வழிகாட்டுதலும் இப்பள்ளிக்கு முழுமையாகக் கிடைக்கிறது.

### பள்ளியின் வசதிகள்

பள்ளியில் 4 கெட்டிக் கட்டடங்களும் ஒரு ஓட்டுக்கட்டடமும் போதுமான காற்றோற்றமான வசதிகளுடன் உள்ளன. நன்கு பராமாிக்கப்பட்ட குடிநீா் வசதி மற்றும் கழிப்பறை வசதிகள் உள்ளன. ஒவ்வொரு வகுப்புக்கும் தனித்தனி அறை உண்டு. 6 கணினிகள் கொண்ட கணினி வகுப்பறை உள்ளது. பள்ளிக்கு அருகே உள்ள பொது மந்தை விளையாட்டிடமாகப் பயன்படுகிறது.

### சிறப்புக்கள்

மாணவா் சோ்க்கை விழிப்புணா்வு பேரணி
பள்ளியில் ஆசிரியா்கள் மற்றும் பசுமைப்படை மாணவா்களால் மலா் தோட்டம் உருவாக்கப்பட்டு பராமாிக்கப்படுகிறது. பள்ளியின் சுற்றுச் சுவா் மாணவா்களைக் கவரும் வகையில் அமைந்துள்ளது. தேவைப்படும் காலங்களில் விழிப்புணா்வுப் பேரணிகள் சிறப்புற நடத்தப்படுகின்றன.

### கற்பித்தல் பணி

அனைத்துவகைப் பாடங்களுடன்க கராத்தே, ஓவியம், யோகா மற்றும் நடனம் கற்றுக் கொடுக்கப்படுகிறது.160 மாணவா்கள் 8 ஆசிரியா்களின் வழிகாட்டுதலில் கல்வி பயில்கின்றனா்.

### மேற்கோள்கள்

1. ↑  "ஊராட்சி ஒன்றியப் பள்ளி நூலகத்துக்கு புத்தகங்கள்". தினமணி.. பார்த்த நாள்: 13 May 2023.
**சிக்முந்த் புளோரென்டி வுரூபிளேவ்ஸ்கி** (*Zygmunt Florenty Wróblewski*, 28 அக்டோபர் 1845 – 16 ஏப்ரல் 1888) என்பவர் போலந்து நாட்டு இயற்பியலாளரும், வேதியியலாளரும் ஆவார்.

வாழ்க்கைக் குறிப்பு
-------------------

உருசியப் பேரரசில் குரோத்னோ நகரில் (இன்றைய பெலருசில்) பிறந்தவர் வுரூபிளேவ்ஸ்கி. கீவ் பல்கலைக்கழகத்தில் கல்வி கற்ற இவர் உருசியப் பேரரசுக்கு எதிராக சனவரி 1863 இல் இடம்பெற்ற கிளர்ச்சியில் பங்குபற்றி ஆறு ஆண்டுகள் வரை மறைவான வாழ்க்கையை மேற்கொண்ட பின்னர், பெர்லின், ஐடெல்பெர்கு நகரங்களில் படிப்பைத் தொடர்ந்தார். மியூனிக் லுட்விக் மேக்சிமிலியன் பல்கலைக்கழகத்தில் 1876 இல் முனைவர் ஆய்வுப் பட்டம் பெற்று ஸ்ட்ராஸ்புர்க் பல்கலைக்கழகத்தில் துணைப் பேராசிரியரானார். 1880 இல் போலந்து கல்விக் கழகத்தில் உறுப்பினரானார்.

பாரிசில் பேராசிரியர் கையேட்டே என்பவரால் வளிமங்களைக் குளிர்வித்தல் முறையை ஆராய்வதற்கு அறிமுகப்படுத்தப்பட்டார். கிராக்கோவ் ஜகில்லோனியன் பல்கலைக்கழகத்தில் இயற்பியல் துறைக்கு தலைவராக நியமிக்கப்பட்டார். கிராக்கோவில் வளிமங்களைப் பற்றி படிக்க ஆரம்பித்து விரைவில் கரோல் ஒல்சேவ்ஸ்கியுடன் இணைந்து ஆய்வுகளில் இறங்கினார்.

கார்போனிக் காடியைப் பற்றிய ஆய்வின் போது வுரூபிளேவ்ஸ்கி CO2 ஐதரேட்டைக் கண்டறிந்தார். இது குறித்த அறிக்கையை 1882 இல் சமர்ப்பித்தார்.

1883 மார்ச் 29 இல் ஒல்சேவ்ஸ்கியுடன் இணைந்து ஆக்சிசனைக் திரவமாக்கும் முறை ஒன்றைக் கண்டுபிடித்தார். அதே ஆண்டு ஏப்ரல் 13 இல் நைதரசனைத் திரவமாக்கினார்.

மறைவு
-----

1888 இல் வுரூபிளேவ்ஸ்கி நீரியத்தின் இயற்பியல் இயல்புகளை ஆராய்ந்து கொண்டிருந்த போது புகை போக்கி விளக்கு ஒன்று அவர் மீது வீழ்ந்ததில் பெரும் எரிகாயங்களுக்கு உள்ளானார். கிராக்கோவ் மருத்துவமனையில் அனுமதிக்கப்பட்ட அவர் அங்கு உயிரிழந்தார்.

இவற்றையும் பார்க்க
------------------

விக்கிமீடியா பொதுவகத்தில்,  
 ***வுரூபிளேவ்ஸ்கி***   
என்பதின் ஊடகங்கள் உள்ளன. 

* ஐதரசன் தொழில்நுட்பங்களின் காலக்கோடு

மேற்கோள்கள்
-----------

1. ↑  S. Wroblewski (1882 a), "On the combination of carbonic acid and water" , *Acad. Sci. Paris, Comptes rendus*, 94, pp. 212–213.
2. ↑  S. Wroblewski (1882 b), "On the composition of the hydrate of carbonic acid" (in French), *Acad. Sci. Paris, ibid.*, pp. 954–958.
3. ↑  S. Wroblewski (1882 c), "On the laws of solubility of carbonic acid in water at high pressures" (பிரெஞ்சு), *Acad. Sci. Paris, ibid.*, pp. 1355–1357.
**சிங் மா பாலம்** *(Tsing Ma Bridge)* இது ஹொங்கொங் உள்ள ஒரு பாலமாகும். இது உலகில் உள்ள ஏழாவது மிக நீளமான தொங்கு பாலம் ஆகும். இப்பாலம் ஹொங்கொங் பன்னாட்டு விமான நிலையம் இருந்து ஹொங்கொங் தீவு மற்றும் கவ்லூண் புதிய கட்டுப்பாட்டு பகுதிகளுக்கு செல்வதற்காக அமைக்கப்பட்ட பாலமாகும். இப்பாலம் இரண்டு தட்டுகளைக் கொண்டது. இரண்டிலும் தரைவழிப் போக்குவரத்து மற்றும் தொடருந்து பாதைகள் உள்ளன. இவ்வகையான தொங்கு பாலங்களில் இது உலகில் மிகப் பெரியதாகவும் உள்ளது. இப்பாலத்தின் நீளம் 1,377 மீட்டர்கள் (4,518 அடி), உயரம் 206 மீட்டர்கள் (676 அடி). இத்தகைய நீளமான தொடருந்துப் பாதையைக் கொண்டுள்ள பாலம் உலகில் இதுவே மிகப் பெரியதாகும்.

காரணப் பெயர்
------------

இப்பாலத்திற்கான பெயர் லந்தாவ் தீவிக்கும் கவ்லூண் நிலப்பரப்புக்கும் இடையில் அமைந்திருக்கும் இரண்டு தீவுகளின் பெயரான சிங் யீ தீவு மற்றும் மா வான் தீவு எனும் பெயர்களின் முதல் சொற்களால் சிங் - மா தெரிவுசெய்யப்பட்டு சிங் மா பாலம் என்று பெயர் சூட்டப்பட்டது.

வரலாறு
------

இப்பாலத்தின் நீளம் (4,518 அடிகள்) 1,377 மீட்டர்களாகும். கடல் மட்டத்தில் இருந்து உயரம் (676 அடிகள்) 206 மீட்டர்களாகும். இப்பாலத்திற்கு சிங் மா பாலம் என பெயரிடப்பட்டது. இதுவே இன்று உலகில் நீளமான முதல் இரட்டைமாடி பாலமாகும். உலகில் நீளமான பாலங்களில் ஏழாவது பாலமாகும். (World's Seventh Longest Bridge) இப்பாலத்தின் அகலம் (135 அடிகள்) 41 மீட்டர்களுமாகும். போவதற்கான மூன்று, வருவதற்கான மூன்று என, மேல் தளத்தில் ஆறு பாதைக் கோடுகள் உள்ளன. பொது போக்குவரத்து வாகனங்கள் பயணிப்பதற்கு மேல்மாடி பாதைகள் பயன்படுத்தப்படுகின்றன. தொடருந்து மற்றும் அதிபார ஊர்திகள் பயணிப்பதற்கு கீழ்மாடி பாதைகள் பயன்படுத்தப்படுகின்றன. கீழ் மாடி பாதைகளில் தொடருந்துக்கென இரண்டு பாதைக் கோடுகளும் அதிபார ஊர்திகளுக்கான இரண்டு பாதை கோடுகளுமாக நான்கு உள்ளன. மேல்மாடி பாதையில் பயணிப்போர் வெளிக்காட்சிகளை பார்த்த வண்ணம் பயணிக்கலாம். கீழ்மாடியில் செல்லும் வாகணங்கள் எந்த வெளிப்புரக் காட்சியையும் பார்க்க முடியாது. சுரங்கப்பாதைப் போன்றே அமைக்கப்பட்டுள்ளது.

இப்பாலத்தின் கட்டுமானப் பணிகள் 1992 மே மாதம் ஆரம்பிக்கப்பட்டு 1997 மே மாதத்தில் முடிவடைந்தது. இதன் செலவு 7.2 பில்லியன் ஹொங்கொங் டொலர்கள் ஆகும். இப்பாலம் 1997 ஏப்ரல் 27 ஆம் நாள் பிரித்தானிய பிரதமர் மார்கிறட் தட்சர் என்பவரால் திறந்து வைக்கப்பட்டது.

மேற்கோள்கள்
-----------

வெளியிணைப்புகள்
---------------
சிக்மோவில் ஆரத் வைத்திருக்கும் சிறுவன்
**சிக்மோ (**Shigmo) அல்லது **சிசிரோத்சவம்** (Shishirotsava)  என்பது இந்திய மாநிலமான கோவாவில் கொண்டாடப்படும் ஒரு வசந்த விழாவாகும். இந்து சமூகத்தின் முக்கிய பண்டிகைகளில் ஒன்றான இது கொங்கணி புலம்பெயர்ந்தோரால் கொண்டாடப்படுகிறது. மேலும், இந்திய திருவிழாவான ஹோலியின் ஒரு பகுதியாகவும் இருக்கிறது.

சொற்பிறப்பியல்
--------------

சிக்மோ என்ற கொங்கணி சொல் பிராகிருத சொல்லான *சுகிமாகோ*விலிருந்தும் சமசுகிருத சொல்லான *சுக்ரிஷ்மகா* என்ற வார்த்தையிலிருந்து வந்தது.

சிக்மோ இப்போது
--------------

சமீபத்திய ஆண்டுகளில், பாரம்பரிய நாட்டுப்புற மற்றும் தெரு நடனக் கலைஞர்களைக் கொண்ட பொது சிக்மோ நிகழ்ச்சிகளுக்கு மாநில அரசு ஆதரவளித்துள்ளது. மேலும், பிராந்திய புராணங்கள் மற்றும் மதங்களை சித்தரிக்கும் வகையில் விரிவாக கட்டப்பட்டமைக்கபட்டுள்ளது. இதற்கிடையில், கோவாவின் பல்வேறு கிராமப் பகுதிகளிலும் சிக்மோ திருவிழாக்கள் தொடர்கின்றன. பதினைந்து நாட்களுக்கு மேலாக, வெவ்வேறு பகுதிகளில் வெவ்வேறு நாட்களில் கொண்டாடப்படுகின்றன. இந்தத் திருவிழா ஒவ்வொரு ஆண்டும் மார்ச் மாதத்தில் கொண்டாடப்படுகிறது. இது இந்து சந்திர நாட்காட்டியுடன் இணைக்கப்பட்டுள்ளது. எனவே கிரெகொரியின் நாட்காட்டியின் படி இதன் தேதி மாறுபடும்.

மாறுபாடுகள்
-----------

சிக்மோ திருவிழாவில் தக்தோ சிக்மோ ("சிறிய சிக்மோ") மற்றும் வாட்லோ சிக்மோ ("பெரிய சிக்மோ") என இரண்டு வகைகள் உள்ளன. தக்தோ சிக்மோ பொதுவாக விவசாயிகள், தொழிலாளர் வர்க்கம் மற்றும் கிராமப்புற மக்களால் கொண்டாடப்படுகிறது. அதே நேரத்தில் வாட்லோ சிக்மோ அனைவராலும் ஒன்றாக கொண்டாடப்படுகிறது.

நேரம்
-----

இந்திய சந்திர மாதமான பங்குனி மாத பௌர்ணமி நாளுக்கு ஐந்து நாட்களுக்கு முன்னர் தக்தோ சிக்மோ தொடங்கி,  கோவாவின் பழைய வெற்றிப் பகுதிகளில் ( (பதினாறாம் நூற்றாண்டிலிருந்து தொடங்கி நீண்ட காலத்திற்கு போர்த்துகீசிய காலனித்துவ ஆட்சியின் கீழ் இருந்த பகுதிகள்) ) முழு நிலவு நாளில் முடிகிறது. மறுபுறம், வாட்லோ சிக்மோ பெரும்பாலும் புதிய வெற்றிப் பகுதிகளில் கொண்டாடப்படுகிறது. இது பங்குனியின் பௌர்ணமி நாளில் தொடங்கி ஐந்து நாட்கள் தொடர்கிறது.

நாட்டுப்புற பாடல்கள் நடனங்கள், கோயில் திருவிழா
----------------------------------------------

தக்தோ சிக்மோ முக்கியமாக நாட்டுப்புற பாடல்கள் மற்றும் நாட்டுப்புற நடனங்களின் திருவிழாவாக கருதப்படுகிறது. வாட்லோ சிக்மோ கிராமக் கோவிலில் நிகழ்த்தப்படும் ஒரு திருவிழாவாக கருதப்படுகிறது. ஒரே காலகட்டத்தில் வெவ்வேறு தேதிகளில் வெவ்வேறு கோவில்களில் இது கொண்டாடப்படுகிறது. முதல் நாளில், கிராம தெய்வம் நீராடப்பட்டு குங்குமப்பூ உடையணிந்து வருகிறது.  உணவுப் பிரசாதத்திற்குப் பிறகு, ஒரு விருந்து நடத்தப்படுகிறது. பதர்பியா, கன்சர்பால் மற்றும் தர்கலே கோவில்களில் சிக்மோ கொண்டாடப்பட்டது. இத்திருவிழா, கோவா மற்றும் அண்டை மாநிலங்களில் மிகவும் பிரபலமானது. மேலும், ஏராளமான பக்தர்களையும் சுற்றுலாப் பயணிகளையும் ஈர்க்கிறது.

மேலும் காண்க
------------

* சாத்ரா

மேற்கோள்கள்
-----------

1. ↑  Guṅe, Viṭhṭhala Triṃbaka (1979). *Gazetteer of the Union Territory Goa, Daman and Diu: district*. **1**. Goa, Daman and Diu (India). Gazetteer Dept. பக். 263.
2. ↑  "Apabhraṃśa" (in Konkani). *Koṅkaṇī Śabdasāgara*. **1**. பக். 126.
3. ↑  Gajrani, S. *History, Religion and Culture of India.*. பக். 127–128.
4. ↑ . April 1984.
**செவ்வாய்ப்பட்டி ஊராட்சி ஒன்றிய நடுநிலைப்பள்ளி** (*PUMS SEVAIPATTI*) இந்தியாவின் தமிழ்நாடு மாநிலம் புதுக்கோட்டை மாவட்டத்தின் கறம்பக்குடி என்ற ஊராட்சி ஒன்றியத்தில் அமைந்துள்ளது.

நிா்வாகம்
---------

ஊராட்சி ஒன்றிய தொடக்கப்பள்ளியாக 23.1.1956 ஆம் ஆண்டு தொடங்கப்பட்டது. பின் நடுநிலைப்பள்ளியாக 6.6.2008 அன்று தரம் உயர்த்தப்பட்டது. தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி கறம்பக்குடி உதவித் தொடக்கக் கல்வி அலுவலா் அவர்களின் நிர்வாகத்தில் செயல்படுகிறது. ஒன்று முதல் எட்டாம் வகுப்பு வரை இப்பள்ளியில் பயிற்றுவிக்கப்படுகிறது.

மாணவா்கள் மற்றும் ஆசிரியா்கள்
-----------------------------

பள்ளியில் மொத்தமாக 262 மரணவா்கள் கல்வி பயின்று வருகின்றனர். ஒரு தலைமையாசிரியா் மூன்று பட்டதாாி ஆசிாியா்கள் நான்கு இடைநிலை ஆசிரியா்கள் என எட்டு ஆசிரியா்கள் பணியாற்றி வருகின்றனர். பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான பாடநுால் சீருடை குறிப்பேடுகள் காலணிகள் எழுதுபொருட்கள் கல்வி உதவித்தொகைகள் போன்றவை வழங்கப்படுகின்றன. புதுக்கோட்டையில் நடைபெற்ற புத்தகத் திருவிழாவில் இப்பள்ளி மாணவர்கள் கவிதை மற்றும் ஓவியப் போட்டிகளில் வென்று பரிசு பெற்றனர்.

கற்றல் முறைகள்
--------------

பள்ளியில் ஒன்று முதல் நான்கு வகுப்பு வரை செயல்வழி கற்றல் முறையிலும் ஐந்நாம் வகுப்பு மாணவா்களுக்கு எளிய படைப்பாற்றல் கல்வி முறையிலும் ஆறு முதல் எட்டு வகுப்பு வரை படைப்பாற்றல் கல்வி முறையிலும் கற்றல் கற்பித்தல் நடைபெறுகிறது. பாடத்திறன்கள் கணினி தொடுதிரை வகுப்புகள் பாிசோதனைகள் மூலமும் கற்பிக்கப்படுகிறது.

பள்ளி புரவலர்கள்
----------------

பள்ளியானது பொதுமக்களின் ஒத்துழழைப்பால் மேம்பாடு அடைந்து வருகிறது.பள்ளிக்கு விழா மேடை ஆசிரியர்கள் ஒத்துழைப்புடன் புதிய கட்டிடம் மின்விசிறி நாற்காலி தையல் இயந்திரம் பள்ளி புரவலர்கள் 102 பேர் மற்றும் ரோட்டரி சங்கம்மூலம் ஆழ்துளை கிணறு, தொடுதிரை அரங்கம், நுழைவாயில் போன்றவை நன்கொடையாக பள்ளிக்கு அளித்துள்ளனர்.

விழாக்கள்
---------

ஆண்டுதோறும் உணவுத்திருவிழா, அறிவியல் கண்காட்சி, ஆண்டுவிழா போன்ற விழாக்கள் நடைபெறுகிறது. பள்ளியானது மாவட்டத்தின் சிறந்த பள்ளியாக தோ்ந்தெடுக்கப்பட்டு சிறந்த பள்ளிக்கான விருதை 2014-2015 கல்வியாண்டில் பெற்றுள்ளது.

பள்ளி சிறப்பு
-------------

* குடிநீர் சுத்திகரிப்பு இயந்திரம்
* வகுப்பறை சுவரோவியங்கள்
* கணினி வழிக்கல்வி
* இணையதள வசதி
* கோளரங்க வகுப்பறை
* தொடுதிரை வகுப்பறை

மேற்கோள்கள்
-----------

1. ↑  "புத்தகத் திருவிழா விழிப்புணர்வு போட்டிகளில் வென்றவர்கள் விவரம்". தினமணி.. பார்த்த நாள்: 13 May 2023.
சிரித்திரன்
**கேலிச் சித்திரங்கள்** (*cartoons*) அல்லது கேலிப் படங்கள் எனப்படுபவை நகைச்சுவையைத் தூண்டும் வண்ணம் வரையப்படும் சித்திரங்கள் ஆகும். பல சொற்களில் தலையங்கம் எழுதி உணர்த்த முடியாத கருத்துக்களைக் கூடக் கேலிச் சித்திரங்களும் கருத்துப் படங்களும் எளிதாக உணர்த்துகின்றன. சமுதாயம், சமயம், அரசியல், பொருளாதாரத் துறைகளில் உள்ள குறைகளை நகைச்சுவையுடன் உணர்த்தும்படி கேலிப்படங்கள் அமைகின்றன.தமிழில் ஆனந்த விகடன், குமுதம், தினமணி போன்ற இதழ்களில் கேலிச் சித்திரங்கள் வெளி வருகின்றன. ஈழத்தில் சிரித்திரன் இதழில் வெளி வந்த கேலிச் சித்திரங்கள் புகழ் பெற்றவை.

கேலிச்சித்திரம் எப்படி வந்தது?
------------------------------

இத்தாலி மொழியில் *Cartoon* என்பது கெட்டியான காகிதத்தைக் குறிக்கும். கெட்டியான காகிதங்களில் தான் அப்போது அங்கே ஓவியங்கள் வரைவார்கள். 1921 ம் ஆண்டில் பிரிட்டனின் புதிய பாராளுமன்றக் கட்டடத்தை அலங்கரிக்க ஓவியர்களிடையே போட்டி ஒன்று நடத்தப் பட்டது. அந்தப் போட்டிக்காக (கெட்டியான காகிதங்களில்) வரையப் பட்ட பல ஓவியங்கள் நிராகரிக்கப் பட்டன. கேலிச் சித்திரங்கள் போன்று இருந்த - நிராகரிக்கப் பட்ட சில ஓவியங்களை பஞ்ச் என்ற பத்திரிகை ஒன்றில் பஞ்ச் Cartoon என்ற தலைப்பில் ஒவ்வொன்றாகப் பிரசித்தி பெற்றது. காலப் போக்கில் இவ்வித கேலிச்சித்திரங்களுக்கு Cartoon என்ற பெயரில் நிலைத்து விட்டது.

நோக்கம்
-------

கேலிச்சித்திரங்கள் அதிகமாக சில மனிதர்களை, அவர்களின் கொள்கைகளைக் கேலி செய்யும் விதமாக வரையப்படுகின்றன. குறிப்பாக கேலி செய்யப்படுபவர்கள் படங்களை நகைச்சுவையுணர்வுடன் அவர்களின் உருவம் அனைவரும் அறியும் வழியில் வரையப்படுகிறது. இந்தக் கேலிச் சித்திரங்கள் பிறர் மனத்தைப் புண்படுத்தாத வழியில் வரையப்படுகிறது. வரையப்படும் படங்கள் உண்மையின் அடிப்படையிலும், மக்களுக்கு சில செய்திகளைக் கூறும் வகையில் அதே சமயம் சிந்திக்க வைக்கும் வகையில் வரையப்படுகிறது.

தமிழ்நாட்டின் முதல் கருத்துப்படம்
---------------------------------

தமிழ்நாட்டில் முதன்முதலாக கருத்துப்படங்களை வெளியிட்டவர் மகாகவி சுப்பிரமணிய பாரதியார் தான். இவர் ஆங்கிலேயர் ஆட்சியின் குறைகளை "இந்தியா" எனும் இதழில் கேலிச்சித்திரங்களின் மூலம் வெளியிட்டார்.

இவற்றையும் பார்க்கவும்
----------------------

* வரைகதை

மேற்கோள்கள்
-----------

1. ↑  Punch.co.uk. "History of the Cartoon". 2007-11-11 அன்று மூலம் பரணிடப்பட்டது. 2011-12-25 அன்று பார்க்கப்பட்டது.
2. ↑  டாக்டர். மா.பா. குருசாமி எழுதிய "இதழியல் கலை" நூல், பக்கம்.182.
**மன்னா** அல்லது **மனா** அல்லது **மன்னு** என்பது விவிலிய நூலில் யாத்திராகமம் நூலில் கூறப்பட்டுள்ள இசுரவேலருக்காக பாலைவனத்தில் அதியசமாக உருவாக்கப்பட்ட உணவாகும். திருக்குர்ஆனில் இது மன்னு என்று குறிப்பிடப்பட்டுள்ளது. இஸ்ரவேலர் வாக்களிக்கப்பட்ட நாட்டில் முதலாவது அறுவடை செய்த போது மன்னா பொழிவது நின்றுப்போனது. "மன் வு" அல்லது "மன்னா என்ற" எபிரேய மொழிப் பதம் "இது என்ன?" என மொழிப் பெயர்க்கப்படும். மொழியியலாளர் யோர்ஜ் கொசென் என்பவர் இப்பதம் உணவு என்ற பொருளுடைய எகிப்திய "மென்னுயு" என்ற சொல்லின் மறு வடிவம் என் கருதுகின்றார். மன்னா என்பது இன்று ஆன்மீகக் கொடைகளை குறிப்பதற்காக பயன்படுத்தப்படுகிறது. 

யூத-கிறித்தவ-இசுலாமிய சமயங்களின் படி, மன்னா அதிசயமாக கடவுளால் இசுரவேலருக்கு அவர்களது 40 ஆண்டு பாலைவன வாழ்க்கையில் கொடுக்கப்பட்டதாகும். அது இரவில் பனி போலப் பொழிந்தது. மேலும் அது கொத்துமல்லி விதையளவாகவும் முத்துப் போன்ற நிறமாகவும் காணப்பட்டது அது சூரிய வெப்பத்தால் உருகிப்போக முன்பாக சூரியோதயத்துக்கு முன்பாக சேகரிக்கப்பட்டது. அவகள் அதை சேகரித்து அரைத்து அல்லது இடித்து சமைத்தனர். சபாத்துக்கு முதல் நாள் இரட்டிப்பான அளவு மன்னா பொழிந்தது சபாத் நாளில் மன்னா பொழியவில்லை. இஸ்ரவேலர் கிகால் என்னும் இடத்துக்கு வந்து நிசான் மாதாம் 14 ஆம் நாள் அங்கு அறுவடை செய்யப்பட்ட தானியங்களை உண்ட போது மன்னு பொழிவது நின்றுப்போனது.

ஆதாரம்
------

1. ↑  Durch Gosen zum Sinai, 1881, p. 236
2. ↑  எண்ணாகமம் 11:7
3. ↑  எண்ணாகமம் 11:8

| * பா
* உ
* தொ
உடன்படிக்கைப் பெட்டி தலைப்புக்கள் |
| --- |
| மக்கள் | 
* மோசே
* கோகென்
* யூத தலைமைக்குரு
* இசுரயேலர்
* லேவி கோத்திரம்
* பெசலெயேல்
* யூதா குலம்
* அகோலியாப்
* Kohath
* லேவி கோத்திரம்
* கோகாத்
* யோசுவா
* சாமுவேல்
* சாலொமோன்
* முதலாம் மெனலிக்

 |
| உள்ளடக்கம் | 
* கற்பலகைகள்
* பத்துக் கட்டளைகள்
* மன்னா
* ஆரோனின் கோல்
* கேருபீன்

 |
| இடங்கள் | 
* சினாய் மலை
* எரிக்கோ
* யோர்தான் ஆறு
* மகா பரிசுத்த இடம்
* Tabernacle
* ஆயி
* Shiloh
* Gibeah
* Gilgal
* Eben-Ezer
* பிலிஸ்தியர்
* Beth Shemesh
* Kiriath-Jearim
* கோவில் மலை
* பாறைக் குவிமாடம்
* ஆன்மாக்கள் கிணறு
* Cathedral of Chartres
* Tana Qirqos
* சீயோனின் எங்கள் அன்னை தேவாலயம்

 |
**குருதிவளிக்காவி ஏ2** (*Hemoglobin A2*, **ஈமோகுளோபின் ஏ2** (**HbA2**) என்பது ஈமோகுளோபின் ஏ-யினுடைய ஒரு சாதாரண மாறியாகும். இது இரண்டு ஆல்ஃபா மற்றும்  இரண்டு டெல்டா (α2δ2) சங்கிலித்தொடர்களைப் பெற்றுள்ளது. இது மனிதக் குருதியில் குறைந்த அளவிலேயே காணப்படுகிறது.  பீட்டா தலஸ்ஸெமியா வகையினருக்கும், வெவ்வேறு பண்பு கொண்ட மரபணு இணைப்புக் கொண்டவர்களுக்கும், பீட்டா தலஸ்ஸெமியா மரபணு உடையவர்களுக்கும்,  ஹீமோகுளோபின் ஏ2வை அதிகரிப்பது நலம் பயக்கும்.

பிள்ளைப் பருவத்தைத் தாண்டிய முழுவளர்ச்சியடைந்த அனைத்து மனிதர்களுக்கும் HbA2 குறைந்த அளவு காணப்படுகிறது. அதாவது மொத்த ஈமோகுளோபின் அளவில் 1.5-3.1% ஈமோகுளோபின் மூலக்கூறுகள். அரிவாளணு நோய் உள்ளவர்களுக்கு இது சாதாரண அளவில் காணப்படுகிறது. இதன் உயிரியல் முக்கியத்துவம் இதுவரை அறியப்படவில்லை.

மேற்கோள்கள்
-----------

1. ↑  "Clinical Practice Guideline for Sickle Cell Disease/Trait". American Society of Aerospace Medicine Specialists. 2018-10-06 அன்று மூலம் பரணிடப்பட்டது. 3-05-2013 அன்று பார்க்கப்பட்டது. Check date values in: `|accessdate=` (உதவி)

வெளி இணைப்புகள்
---------------

* மெஷ் *Hemoglobin+A2*
* Hemoglobin A2 - The clinical significance